Title: P r e d k l a d a c i a s p r á v a
Author: Viera Martincová
Last saved by: vavrovm
Company: MZ SR

Predkladacia správa

Návrh na zrušenie úlohy v bode B.2. uznesenia vlády Slovenskej republiky č. 301 z 28. marca 2007, ktorej termín splnenia bol do 30. júna 2007, predkladá Ministerstvo vnútra Slovenskej republiky ako iniciatívny materiál. 

	Ministerstvo vnútra Slovenskej republiky po posúdení uvedenej úlohy z hľadiska vecného a časového navrhuje uvedenú úlohu zrušiť. V zmysle ustanovenia § 8 ods. 2 písm. d) zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov (ďalej len „zákon“) vedúci určuje funkcie, pri ktorých výkone sa môžu oprávnené osoby oboznamovať s utajovanými skutočnosťami. Podľa ustanovenia § 8 ods. 2 písm. g) zákona vedúci určuje navrhovanú osobu na oboznamovanie sa s utajovanými skutočnosťami (ďalej len „navrhovaná osoba“) a zrušuje takéto určenie, určuje rozsah a potrebu oboznamovania sa osôb s utajovanými skutočnosťami a zabezpečuje ich oboznamovanie sa s právami a povinnosťami podľa tohto zákona a predpisov vydaných na jeho vykonanie. Ďalej vedúci v súlade s ustanovením § 31 ods. 1 zákona vykoná určenie navrhovanej osoby oboznamovať sa s utajovanými skutočnosťami pred začatím oboznamovania sa s utajovanými skutočnosťami určením stupňa utajenia a nevyhnutného rozsahu utajovaných skutočností, s ktorými sa bude osoba oboznamovať počas výkonu funkcie alebo pracovného zaradenia.

Na základe uvedeného  vedúci určuje funkcie, pri ktorých výkone sa môžu oprávnené osoby oboznamovať s utajovanými skutočnosťami, určuje stupeň utajenia a nevyhnutný rozsah utajovaných skutočností.  Preto povinnosti uložené zákonom nie je potrebné osobitne ukladať a sledovať ich zabezpečovanie formou uznesenia vlády a v konečnom dôsledku limitovať vedúceho iným spôsobom.

	Materiál nemá finančný, ekonomický, environmentálny vplyv, vplyv na zamestnanosť a ani na podnikateľské prostredie.